ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 1.februára 2006
							          K materiálu č. 965/2006
							          K bodu č. 7

NOVÉ  ZNENIE

	S T A N O V I S K O	
k návrhu zákona , ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov- k novému zneniu   
 
I.
Návrh zákona predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon na základe Plánu legislatívnych úloh vlády Slovenskej republiky na rok 2005.
II.
Predkladaná novela rieši nasledovné zmeny:
-rozširuje dôvody pozemkových úprav o riešenie dôsledkov živelných pohrôm a s tým súvisiace zmeny v priebehu konania o pozemkových úpravách,
-rieši zjednodušený a zrýchlený postup podľa § 15 a zároveň upravuje existujúci stav,
-rieši vydávanie osvedčení na projektovanie pozemkových úprav v nadväznosti na zrušenie vyhlášky upravujúcej danú problematiku.
Súčasťou predloženého návrhu je aj novelizácia ďalších právnych predpisov.
Podľa predkladateľa novela zákona nebude mať dopad na štátny rozpočet, rozpočty obcí a vyšších územných celkov, životné  prostredie, zamestnanosť ani na podnikateľské prostredie.
Vo vyhodnotení pripomienkového konania sú uvedené pretrvávajúce rozporové konania avšak v predkladacej správe nie je uvedený ich súčasný stav.

III.
Predmetný návrh zákona bol prerokovaný na zasadnutí Legislatívnej rady vlády Slovenskej republiky dňa 10. januára 2006.  Legislatívna rada vlády po prerokovaní návrhu zákona odporučila predkladateľovi predložiť nové znenie tohto návrhu na rokovanie vlády, v ktorom budú zapracované jej pripomienky a odporúčania.

IV.

	Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon Slovenskej národnej rady č.330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov  nie sú zapracované všetky pripomienky Legislatívnej rady vlády Slovenskej republiky (31 pripomienok)  a preto odporúča návrh nariadenia v predloženom znení schváliť, ak budú ešte zapracované nasledujúce pripomienky Legislatívnej rady vlády Slovenskej republiky:

K Čl. I
-	v bode 3 je potrebné vypustiť radovú číslicu „3.“ na začiatku ustanovenia,
-	v bode 26 v odseku 5 je potrebné nahradiť slová „príspevku na spoločné zariadenia a opatrenia“ slovami „pozemkov alebo ich častí potrebných na spoločné zariadenia a opatrenia“ v záujme dosiahnutia súladu s ustanovením § 11 ods. 4 a § 12 ods. 7,
-	v bode 8 je potrebné v texte poznámky pod čiarou k odkazu 3a) nahradiť slovo „pozemkov“ slovom „pozemkom“,
-	v bode 52 je potrebné vypustiť odkaz 23ia) vrátane poznámky pod čiarou k tomuto odkazu,
-	v bode 55 v odseku 2 je potrebné doplniť sankciu v prípade nesplnenia tam ustanovenej povinnosti, napr. strata platnosti osvedčenia,
-	v bode 57 je potrebné uviesť zrušujúce ustanovenie § 44 bodu 6 uviesť v samostatnom paragrafe – v § 44a.

V Bratislave 27. januára 2006
Vypracovala: I. Faltysová

					          	                    Štefan G r m a n
							          generálny riaditeľ                                   
                                                                           sekcie vládnej legislatívy